बक'फेब्रुवारि 14 : गुवाहाटी नोगोरमानि साखाथिआव थानाय बक' बियाबनि सामारिया गामिआव मंगलबारखालि दुलाराय आसाम फरायसा आफादआ मुंख्लं सान फालिदों । बे हाबाफारिआव खोला कामरुप दुलाराय आसाम फरायसा आफादनि बार्ग आफादगिरि जगत चन्ड्र खलिता आरो बार्ग गाहाय नेहाथारि गिरिधर बर' बिथांमोनहा गाहाय आलासि महरै बाहागो लादोंमोन । जगत चनेडेर कलिता बिथांआ मुंख्लं सान फालिनायाव गाहाय आलासि महरै बाहागो लानानै बुङोदि , बै समाव सामारिया गामिनि गंगा कलिता , मन्जु महन्त , केकेरि बैस्य ( रजनि ) , बन्डापारा गामिनि देवेस्वर टाकुरिया , मौमान गामिनि धनबाहादुर चेट्रि , बामुनिगांव गामिनि सिबन चन्ड्र राभा आरो कान्दालपारा गामिनि बाथु कलिता बिथांमोनहा गासै सा 7 बक' बियाबनिफ्राय आसाम सोमावसारनायाव मुंख्लं जादोंमोन , दानि नोगोरारि सोदांनाय बिल 2016 आ सोदांजायोमोनब्ला बिथांमोनि मुंख्लं आरो आसाम सोमावसारनाया बेसेन गोयै जागौमोन होन्ना बिथांआ बुंबावो । दुलाराय आसाम फरायसा आफादआ बक' गान्डि मैदान आवबो मुंख्लं सान फालिदोंमोन । 
बक'आव आसाम फरायसा आफादआ मुंख्लं सान फालिदों